520 



Obstupescebam dum legi de Insectis Tuis rarissimis; 

 certe nisi senium me occupasset, lubenter Tui caussa, et ut 

 hos viderem thesauros, Haffniam ipse adirem; sedvetant fata. 



Non dum misit D. Ferber Ichthyologiam aut dona Tua 

 aurea Insectorum, quæ quotidie avidissime exspecto. 



Scripsisti quondam Te concessurum locum in splendidis- 

 simo Tuo museo iconi e gypso, de quo quæsivi Holmiæ, sed 

 non obtinui; si accedas, poteris et hane et Swabii obtinere, 

 quas idem elaboravit juvenis. 



Miror maxime quænam sit ista Falkia tetraspis? 

 Salicorniam foliacescentem habeo inter meas siccas, 

 sed non ausus fui dubius eam proponere. Cheiranthus 

 tatar icus anne .Cheiranthus salinus? 



Quid fiet de splendido horto vestro Hafniénsi? an in 

 cassum ruat? hoc dolerem maxime. Quo se vertat D. Zoega? 

 Quid agitD. Fabricius? Oro describas et me certiorem facias, 

 quum soles tam vivide et facile omnia narrare. 



Ego dum vixero Tuus permanebo cultor sincerus. 



Upsaliæ 1770 d. 4 Septembris. 



Princeps noster non tam cito accedat. 



Viro amplissimo D. Martin. Brunnicliio Professori Haff- 

 niens. p. 



frij br. Copenhagen 



(8) Viro Celeberrimo 

 D. D no Brunnicliio 



Profess. publ. Haffniensi 

 s. pi. d. 



C ar. a Linné 



Nuper incepi reconvalescere a diro morbo, sub quo per 

 D. Ferber accepi librum Tuum de Piscibus Massiliensibus, 

 certe pulcherrimum, acutissimum. 



Primum meum fuit et quidem antequam e lecto exsurgere 

 valerem, systemati meo inserere Tuos pisces, quo majus so- 

 latium mihi fuit nullum. Utinam plures haberemus Brunni- 

 chios, et brevi Historia animalium absolveretur. 



